CELEX: 62009TA0140
Language: el
Date: 2012-11-14 00:00:00
Title: Υπόθεση T-140/09: Απόφαση του Γενικού Δικαστηρίου της 14ης Νοεμβρίου 2012 — Prysmian και Prysmian Cavi e Sistemi Energia κατά Επιτροπής (Ανταγωνισμός — Διοικητική διαδικασία — Προσφυγή ακυρώσεως — Πράξεις εκδοθείσες κατά τη διάρκεια ελέγχου — Ενδιάμεσα μέτρα — Απαράδεκτο — Απόφαση διατάσσουσα τη διενέργεια ελέγχου — Υποχρέωση αιτιολογήσεως — Προστασία της ιδιωτικής ζωής — Επαρκώς σοβαρές ενδείξεις — Δικαστικός έλεγχος)

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/17
            
         Απόφαση του Γενικού Δικαστηρίου της 14ης Νοεμβρίου 2012 — Prysmian και Prysmian Cavi e Sistemi Energia κατά Επιτροπής
   (Υπόθεση T-140/09) (1)
   
   (Ανταγωνισμός - Διοικητική διαδικασία - Προσφυγή ακυρώσεως - Πράξεις εκδοθείσες κατά τη διάρκεια ελέγχου - Ενδιάμεσα μέτρα - Απαράδεκτο - Απόφαση διατάσσουσα τη διενέργεια ελέγχου - Υποχρέωση αιτιολογήσεως - Προστασία της ιδιωτικής ζωής - Επαρκώς σοβαρές ενδείξεις - Δικαστικός έλεγχος)
   2012/C 399/28
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Prysmian SpA (Μιλάνο, Ιταλία) και Prysmian Cavi e Sistemi Energia Srl (Μιλάνο) (εκπρόσωποι: A. Pappalardo, F. Russo, L. Stasi, C. Tesauro και L. Armati, δικηγόροι)
   
      Καθής: Ευρωπαϊκή Επιτροπή (εκπρόσωποι: αρχικώς V. Di Bucci και X. Lewis, στη συνέχεια V. Di Bucci και N. von Lingen)
   
      Αντικείμενο
   
   Πρώτον, αίτημα περί ακυρώσεως της αποφάσεως C(2009) 92/2 της Επιτροπής, της 9ης Ιανουαρίου 2009, με την οποία διατάσσεται η διενέργεια ελέγχου στην Prysmian SpA και σε όλες τις επιχειρήσεις που ελέγχονται άμεσα ή έμμεσα από αυτήν, συμπεριλαμβανομένης της Prysmian Cavi e Sistemi Energia Srl, δυνάμει του άρθρου 20, παράγραφος 4, του κανονισμού (ΕΚ) 1/2003 του Συμβουλίου, της 16ης Δεκεμβρίου 2002 για την εφαρμογή των κανόνων ανταγωνισμού που προβλέπονται στα άρθρα 81 [ΕΚ] και 82 [ΕΚ] (ΕΕ 2003, L 1, σ. 1) (υπόθεση COMP/39.610), δεύτερον, αίτημα με το οποίο ζητείται από το Γενικό Δικαστήριο να κρίνει παράνομη την απόφαση που έλαβε η Επιτροπή κατά τη διάρκεια του ελέγχου αυτού να λάβει αντίγραφα ορισμένων ψηφιακών αρχείων προκειμένου να τα εξετάσει στα γραφεία της, και, τρίτον, αίτημα με το οποίο ζητείται από το Γενικό Δικαστήριο να διατάξει την Επιτροπή να απόσχει από τη χρησιμοποίηση οποιουδήποτε παρανόμως ληφθέντος εγγράφου και να εγχειρίσει στις Prysmian και Prysmian Cavi e Sistemi Energia τα παρανόμως ληφθέντα έγγραφα.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση C(2009) 92/2 της Επιτροπής, της 9ης Ιανουαρίου 2009, με την οποία διατάσσεται η διενέργεια ελέγχου στην Prysmian SpA και σε όλες τις επιχειρήσεις που ελέγχονται άμεσα ή έμμεσα από αυτήν, συμπεριλαμβανομένης της Prysmian Cavi e Sistemi Energia Srl, δυνάμει του άρθρου 20, παράγραφος 4, του κανονισμού (ΕΚ) 1/2003 του Συμβουλίου, της 16ης Δεκεμβρίου 2002 για την εφαρμογή των κανόνων ανταγωνισμού που προβλέπονται στα άρθρα 81 [ΕΚ] και 82 [ΕΚ], καθόσον αφορά άλλα ηλεκτρικά καλώδια και συναφή υλικά, πέραν των υποβρύχιων και των υπόγειων ηλεκτρικών καλωδίων υψηλής τάσεως.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Prysmian και η Prysmian Cavi e Sistemi Energia φέρουν τα δικά τους δικαστικά έξοδα καθώς και το ήμισυ των εξόδων στα οποία υποβλήθηκε η Επιτροπή.
            
         
               4)
            
            
               Η Επιτροπή φέρει το ήμισυ των δικών της δικαστικών εξόδων.
            
         
      (1)  ΕΕ C 141 της 20.6.2009.